**Mission Impossible**

Forró júliusi nap volt.

Csepp, csepp. …… Csepp, csepp. …… Csepp, csepp. A csendet vágni lehetett, csak az apró vércseppek csöppenését lehetett hallani a padlón, amely a Gergő kezében tartott balta éléről cseppent alá. Ruházata cafatokban lógott, apró horzsolásokat lehetett fellelni teste legváltozatosabb felületén. Keze úgy szorította a balta nyelét, hogy vérerei kidudorodtak alkarján. Még kettőt sikerült kiiktatnia. Gondolatát egyetlen dolog kötötte le: Csak az élelmet meg tudjam szerezni!

A bolt még két utcányira van. Ha addig észrevétlenül el tudna jutni és élelemmel fel tudná pakolni magát, legalább közelebb jutna a sikerhez. Mély levegőt vett, és a kerítés tövéből egy tükör segítségével megleste, zombi mentes-e a terület. A tükröt szép lassan csúsztatta ki a kerítés mögül, majd óvatosan, a mozgás legkisebb jeleit produkálva kezdte fordítani, bejárva az egész utcát. Tiszta a levegő. Sűrű izzadságcseppek gyöngyöztek homlokán, folytak le halántéka mindkét oldalán. Mély levegőt vett, marokra fogta baltáját és guggolva kifordult a kerítés mögül. Egy nyálát csorgató, aszott, moha színű vásott zombi nézett vele farkasszemet, és kezdett sakál módjára üvölteni Gergő arcától 5 centire. Gergőben megállt az ütő, lassan tudta csak emelni karját, a zombi már rá is ugrott, és leteperve próbált nyaki ütőeréhez hozzáférni, amit szerencsésen elvétett, amikor Gergő alkarjával az állat torkát támasztotta ki, eltávolítva pofáját a nyakától. Az aszott, félig hulla nyála cseppent Gergő arcába, és küzdött a harapás eléréséért. A fáradtság jelei mutatkozván Gergőn, próbálta lelökni magáról a hullát, kevés sikerrel. A távolban apró, torz mozgásra figyelt fel, s látta, több zombit vonzott ide társuk ordítása. Iszonyatos látvány volt. Páni félelem ragadta magával, és csak egyetlen dolog lebegett a szeme előtt: élelmet kell szereznie testvéreinek. Nem adhatja fel!

A lélekből merített hatalmas erejét összegyűjtve dobta le magáról támadóját, és talpra állva visszakézből a fejébe állította baltáját. Addigra már beérték a távoli szörnyek, és az egyik hátulról ugrott rá, míg társa a lábát próbálta megharapni. Minden elveszett. Baltás kezét lefogták, csattogó fogak közelítettek a nyaka és lába felé. Ekkor semmi mást nem érzékelt, mint hogy a fejétől két centire lévő zombi jobb szemébe egy nyílvessző állt, majd a lábát támadó zombi feje függőlegesen szétnyílt, vértócsát hagyva ruháján, majd a földön tócsát képzett.

* Mi a francot kerestek itt? Megmondtam, két perc, és jövök. – szólt testvéreire bámulva.
* Ha nem jövünk, alulról szagolnád az ibolyát fiacskám. – szólt Zsófi nagy merészen. Így, íjjal a kezében borzasztó bátornak érezte magát.
* Meg is köszönhetnéd, hogy megmentettünk. – arcoskodott Máté, szamuráj kardjával menőzve.
* Ugyan, ez piskóta lett volna nekem. De, merem remélni, ezek után elhoztátok a biszentómat, ha már erre jártatok.

A válasz két vigyor volt, majd Máté lekapcsolta a biszentót mellén rögzített csattjából, majd fél kézzel Gergő felé hajította. A biszentó magasan szállt, és Gergő a levegőben elkapva, pörögve érvén földet a hátához csapta földre érkezésnél. A baltát rögtön elhajította.

* Na jó srácok, mehetünk tovább, félő, társaságunk lesz, és még éhes is kezdek lenni. – hívta fel Zsófi a figyelmet a távoli morajra.
* Igaz is, ideje lenne egy-két zombit a másvilágba küldeni. Ma még nem is szórakoztunk. – így Máté.

Hárman felvették a Gergő, Máté, Zsófi alakzatot és egyszerre néztek szembe a fentről közeledő 100 fős zombi sereggel.

* Ajaj, azt hiszem, kicsit hangosak voltunk. – adott női aggodalmának hangot Zsófi.
* Sebaj. Akkor, a szokásos módon járjunk el? – kérdezte Máté.
* Még szép. De most nem kell olyan pörgő-forgó rájátszás tőled kedves öcsém, mint a múltkor. – jött Gergőtől a válasz. – Nem akarom a dicsőséget átadni ma.
* Haaa, majd meglátjuk, mennyire leszek nagylelkű. – jött a fellengzős válasz.
* Na, figyeljetek, itt jönnek. Csak ésszel, és lehetőleg maradjatok élve!

A zombik egyre közelebb kerülvén, nem hagytak már túl sok időt. Fél lábukra sántítva, hörgő, csattogó hangot hallattak, és habár lassan közlekedtek, de egyre közelebb kerültek. Zsófi pattanásig húzta íját, a megfelelő időt kivárva. Máté két marokra fogva maga elé emelte pengéjét, támadó állásban várta a kitörést. Gergő biszentóját maga előtt tartva úgyszintén várakozott. Az első zombi bekerült a 30 méteres körzetbe, lassan kezdődhet a küzdelem. Mindhárman elszánt harcosok voltak, a legjobb anime hősöktől tanultak.

Lélegzetük visszatartották. A kivárás a legnehezebb mindig. Belső feszültségük egyre nőtt, miközben látták, végzetük jön velük szemben. A várakozás most mégis mosolyt csalt mind hármuk ajkára. A harc utáni vágy, hogy együtt harcolhatnak, mindent elsöprő érzést váltott ki bennük. Nem számított a végkimenetel, csak az, egymás mellett harcolhatnak és zombikat küldhetnek a pokolba. A félelmet izgalom váltotta fel, és a zombik csak közeledtek. Egy lépés, két lépés, egy csusszanás, még egy lépés, egy hörgés és…

Zsófi kilőtte első nyilát, ami rögtön első áldozata agyvelejéből állt ki, lehullatva ezzel áldozatát a porba. Gyors töltése a következő célpontját kereste, melyik jelenthet nagyobb veszélyt testvéreire nézve. Eközben a két fiú egyszerre lódult neki, kaszabolták, ölték áldozataikat. Itt egy kar, ott egy fej, amott egy fél agyvelő hullott le, és ért hangos puffanással a földre. Máté kardjával kezdte megtisztítani a terepet, lendült előre. Egyik zombit, a másik után vágta. Egyszer előre szúrt, miközben jobb lábával mellkason rúgott egyet, - akit Gergő vágott ketté - majd kardját kihúzva másszor oldal irányba vágott. A lába elé eső hullát páros lábbal átugrotta, majd a levegőben fordulva torkon átszúrt egy másik szörnyet. Lendülete előre vitte.

* Hé, ne szakadj ki az alakzatból! – üvöltött Gergő. – Zsófi!
* Vettem. –jött a kérdés nélküli válasz.

Azzal Zsófi jobb felől kerülve a csapatokat, próbált Máté felé lendülni, hogy védelmét biztosítsa. Miközben futott, tegezéből előhúzott íjával az útjába szegülő zombik szemét fúrta át, majd felhúzta és lőtt. Éppen egy, a Máté hátát megtaláló zombi vállát érte a nyíl. Gergő biszentóját feje fölött körözve csapott le hol féloldalas, hol függőleges vágással, s próbálta Mátét beérni.

* Máté! A kettes variációt!
* Vettem, jöhetsz!

Azzal Zsófi sebes nyíllövések közepette tisztította Gergő lába elől az utat, szabad futást biztosítva neki. Gergő nekiiramodott és minden akadály és vágás nélkül futni kezdett Máté felé. Máté még kaszabolt maga körül, hogy semmi ne állja az ő útját se, majd mikor Gergő elég távolságra volt tőle, szamuráj kardját két kezével kitámasztotta és maga elé tartotta. Gergő egy hatalmas ugrással a kitámasztott kard lapított élére lépett és egy elrugaszkodással, meg Máté karban lévő lökésével a maradék zombin átrepült, majd kigurulva földet ért. A zombik mire feleszméltek, Gergő már futott is a boltba feltankolni az élelmiszert. Zsófi, Máté hátát védte, Máté pedig a Gergő felé induló zombikat vette célba. Gergőnek igyekeznie kellett. A csata kint folyt. Zsófi érezte, karja és ujjbegyei kezdik felmondani a szolgálatot.

* Igyekezz már, nem bírom sokáig!

Kénytelen volt íját leereszteni, ami elég volt ahhoz, hogy egy elszabadult zombi Máté felé kúszva elkapja hátulról. Hosszú időbe tellett volna, mire újra felhúzza íját, így egy jól irányzott dobócsillagot állított a támadó fejébe.

Gergő megjelent a táskákkal. Mátét egyre többen vették körül, Zsófi, fáradtsága miatt lassult. Gergő megelégelvén a dolgot a táskából előhúzta M9-es pisztolyát és lőtt. A maradék is elhullt, mikor megszólalt:

* Így még is csak könnyebb volt, nem?

Zsófi és Máté szaggatott lihegések közepette csak a szemüket forgatták.

* Na jó, de most már siessünk haza, mert a zaj egyre többet csalhat ide. Már biztos jönnek. – próbált Zsófi racionális lenni.

Azzal, egymást fedezve indultak lopakodva vissza. A kapun átmászva újra elbarikádozták magukat és semmi fény kíséretében lapultak meg újra házuk második emeletén.

A feladat ismét teljesítve volt.